OzLabs/hebrew-wiki-articles huggingface dataset:
אייל שיקרצי

אייל שיקרצי (נולד ב-25 ביולי 1997) הוא שחקן ישראלי, הידוע בעיקר בזכות משחקו בסדרה "זגורי אימפריה".

==ביוגרפיה==
שיקרצי נולד וגדל ביפו.

תחילת הקריירה של שיקרצי הייתה בעיקר סרטי סטודנטים. התפקיד הראשון שלו היה ב-2014, בתפקיד משני בסרט הסטודנטים הקצר "אנטילופות", שם כיכב לצד יואב רוטמן, דקלה זקס, שירה האס ונועה קולר. שני סרטי סטודנטים נוספים בהם השתתף היה "חם", שם שיחק בתפקיד "ג'ינג'י", לצד אלברט אילוז, גל פרידמן ואחרים, ועוד סרט בשם "בלק-אאוט", שם שיחק את טל, לצד גאיה פון שוורצה.

פריצת הדרך של שיקרצי הייתה ב-2014, שבה ליהקו אותו לתפקיד אביר זגורי בסדרת הדרמה הקומית "זגורי אימפריה", לצד עוז זהבי, משה איבגי ואחרים, שם שיחק את הדמות לאורך כל העונות.

בשנת 2015 החל להצטלם לסדרת הנוער "סוסי פרא", שם שיחק את ניסו לצד השחקנים דניאל גד, ניב סולטן ואחרים. הסדרה עלתה ב-1 בפברואר 2016.

בשנת 2017 שיחק בעונה השישית של סדרת הנוער "ראש גדול", שם שיחק את שמר, לצד יואב רוטמן, דין הפנר, ריף נאמן ואחרים.

בדצמבר 2017 השתתף בהצגה "משפחת קדמוני בממלכת הדינוזאורים" בתור אבנהיו בנם של אבן (דביר בנדק) ואבנית (חני נחמיאס). בשנת 2017 שיחק בגד ברא את עומרי

באוקטובר 2018 יצא לאקרנים הסרט "פרא אציל" בו לקח חלק בתפקיד משני.

בשנת 2019 שיחק בסדרת הדרמה "הנערים", המבוססת על פרשת רצח הנער מוחמד אבו חדיר, בה הוא מגלם את ינון, אחד מרוצחי מוחמד אבו חדיר.

בשנת 2020 שיחק בסדרת הטלוויזיה "בלקספייס" ברשת 13.

בנוסף ב-2020 שיחק בסרט הגרמני-ישראלי "חתונה עם סבתא". 

בשנת 2023 שיחק את דוד בסדרת הטלוויזיה "בעלת החלומות".

== קישורים חיצוניים ==

כתבות:
* 
* משה אבוטבול, [http://www.frogi.co.il/bidur-tv/10525.html תלמיד VIP: אייל שיקרצי מתרגש מפתיחת שנת הלימודים], באתר פרוגי, 1 בספטמבר 2014

קטגוריה:שחקני קולנוע וטלוויזיה ישראלים
קטגוריה:ישראלים שנולדו ב-1997
עמי אראל

עמי אראל הוא איש עסקים ישראלי, כיהן כיו"ר דירקטוריון סלקום, כמנכ"ל בזק, כמנכ"ל דסק"ש ויו"ר מכון היצוא.

== ביוגרפיה ==
לאראל תואר ראשון בהנדסת אלקטרוניקה מהטכניון. הוא מתגורר ברמת גן ונשוי לאוסנת.

בשנים 1997–1999 כיהן כמנכ"ל בזק. בנובמבר 1999 התמנה לתפקיד יו"ר הדירקטוריון ומנכ"ל אלרון. בשנת 2001 מונה למנכ"ל דסק"ש, במקביל להמשך כהונתו באלרון. בהמשך מונה מנכ"ל אחר לאלרון אך אראל המשיך לכהן בתפקיד יו"ר עד 2007. ביוני 2003 מונה ליו"ר חברת סאיטקס, תפקיד אותו מילאה עד 2005. מחודש מרץ 2007 עד דצמבר של אותה השנה, כיהן אראל בתפקיד מנכ"ל חברת "נטוויז'ן", ומדצמבר כיהן כיו"ר החברה.

בשנים 2007–2011 כיהן גם כיו"ר "כור תעשיות" חברת ההחזקות של דסק"ס בתחום התעשייה. בתקופת כהונתו בוצעה השקעה שנויה במחלוקת במניות הבנק השווייצי קרדיט סוויס, ומניית החברה איבדה 63% משוויה. בשנת 2013 פרש מתפקידו כמנכ"ל דסק"ש. במהלך תקופתו כמנכ"ל הוחלט לרכוש את מעריב. בשנת 2009 נבחר ליו"ר מכון היצוא, ובשנת 2011 הוחלף על ידי רמזי גבאי. בשנת 2005 מונה ליו"ר דירקטוריון סלקום, וכיהן בתפקיד עד תחילת 2020.

בנוסף כיהן אראל גם בתפקיד יו"ר הדירקטוריון בשורה של חברות, ביניהן "מכתשים אגן תעשיות", "בכור תעשיות", "שופרסל", "חברה לנכסים ובניין" ועוד חברות השייכות לקבוצת אי די בי. כמו כן, בשנת 2005 נבחר לכהן כיושב ראש הוועד המנהל של התאחדות התעשיינים בישראל.

בדצמבר 2013 מונה לדירקטור של רשת מלונות דן.

בנובמבר 2021 רכש 10% מחברת אקו שרימפס בה הוא מכהן כיו"ר ומנכ"ל.

==קישורים חיצוניים==
* 
* 
* 
* 

== הערות שוליים ==

קטגוריה:אנשי עסקים ישראלים
קטגוריה:מנכ"לי בזק
קטגוריה:דירקטורים ישראלים
קטגוריה:ישראלים שנולדו ב-1947
יסמין פהלווי

יסמין פהלווי (בפרסית: یاسمین اعتماد امینی پهلوی, תעתיק: יאסמין אעתמאד אמיני פהלוי; נולדה ב-26 ביולי 1968) היא עורכת דין איראנית ואשתו של רזא פהלווי, נסיך הכתר האחרון של איראן.

==ביוגרפיה==
פהלווי נולדה בטהראן לעבדאללה אטמאד-אמיני ול-Forough Eftekhari. יסמין למדה בבית ספר קהילתי פרטי בטהראן עד שעזבה את המדינה יחד עם בני משפחתה לסן פרנסיסקו, קליפורניה בעקבות המהפכה באיראן. בארצות הברית למדה תואר בוגר במדע המדינה ותואר במשפטים בבית הספר למשפטים של אוניברסיטת ג'ורג' וושינגטון והמשיכה ללימודי דוקטורט. היא חברה באיגוד עורכי הדין של מרילנד. במשך עשור פהלווי עבדה כעורכת דין במרכז למשפט לילדים בוושינגטון וייצגה ילדים ונוער בסיכון. ב-1991 היא הייתה מייסדת שותפה ומנהלת של הקרן למען ילדי איראן. היא ניהלה את הקרן עד שנת 2014.

פהלווי תומכת בשינוי שיטת המשטר באיראן לדמוקרטית ואף השתתפה בהפגנות של מתנגדי המשטר הנוכחי.
== חיים אישיים ==
פהלווי נישאה לשאה איראן בגלות, רזא כורש עלי פהלווי, ב-1986 ולזוג נולדו שלוש בנות: נור, אימאן ופארה.

==אילן יוחסין של שושלת בית פהלווי==

==ראו גם==
* הניסים המלכותיים של איראן
* המהפכה האיראנית

==קישורים חיצוניים==

== הערות שוליים ==

קטגוריה:וושינגטון די. סי.: אישים
יסמין
קטגוריה:פוליטיקאיות איראניות
קטגוריה:מהגרים מאיראן לארצות הברית
קטגוריה:מהגרות מאיראן לארצות הברית
קטגוריה:בוגרות בית הספר למשפטים באוניברסיטת ג'ורג' וושינגטון
קטגוריה:בוגרי בית הספר למשפטים באוניברסיטת ג'ורג' וושינגטון
קטגוריה:ילידות 1968
שבט הלוי

שבט הלוי היא סדרת ספרי שאלות ותשובות מאת הרב שמואל הלוי ואזנר, רב שכונת זכרון מאיר בבני ברק ראש ישיבת חכמי לובלין ומגדולי הפוסקים במאה העשרים ואחת. הסדרה מכילה 11 כרכים ועוד כרך מפתחות ונחשבת ליצירתו העיקרית והחשובה ביותר.

הספרים מכילים שאלות ותשובות בנושאים שונים המסודרים לפי סדר ארבעת חלקי השולחן ערוך, בין היתר דן המחבר בשאלות רבות שהתעוררו עקב הקדמה הטכנולוגית, כגון עין אלקטרונית המצלמת או מדליקה אור בעת תזוזה בשבת, בעיית הקלנועית בשבת, השימוש במעלית שבת ועוד, כמו כן הכריע בשאלות אקטואליות כמו תשובתו לרב היישוב כפר דרום שמואל בירן בעניין נסיעה מיישוב ליישוב בגוש קטיף לצורך תפילה במניין.

בחלק מן התשובות מופיעים שמותיהם של נמעני התשובות. על מכתביו נהג לחתום .
... מצפה לרחמי ה'{{ש}}שמואל הלוי ואזנר{{ש}}דוגמה לחתימתו על מכתב

סדרת השו"ת מכילה 11 כרכים; האחרון שבהם יצא לאור בשנת תשע"ד. מכון "מעיינות הלוי" הוציא בשנת תשס"ח כרך מפתחות לחלקי השו"ת. הסדרה יצאה בשלוש מהדורות.

== קישורים חיצוניים ==
*, באתר היברובוקס:
** 
** 
** 
** 
** 
** 
** 
** 
** 
** 

== הערות שוליים ==

קטגוריה:ספרי שאלות ותשובות: אחרונים
הלין קנטור

הלין ג' קנטור (באנגלית: Helene J. Kantor; 15 ביולי 1919 - 13 בינואר 1993) הייתה ארכאולוגית והיסטוריונית של האמנות שעסקה בתרבויות המזרח הקרוב מהעת העתיקה. היא הייתה חברה במכון האוריינטלי של אוניברסיטת שיקגו. היא ידועה בעיקר מחפירותיה באתר צ'וגה מיש באיראן בין השנים 1961–1978.

== ראשית חייה והשכלתה ==
קנטור נולדה בשיקגו ב-1919, אביה היה ג'ייקוב רוברט קנטור , שהיה פסיכולוג, ואמה, הלן ריץ' (Helen Rich). היא נולדה עם מיופתיה, מחלת שרירים נדירה שהגבילה את פעילותה ולבסוף גם הביאה לסיום הקריירה שלה. היא למדה באוניברסיטת אינדיאנה וקיבלה בגיל 19 תואר ראשון בזואולוגיה וביולוגיה. את הדוקטורט שלה היא סיימה ב-1945 באוניברסיטת שיקגו.

== קריירת מחקר ==
ב-1944, בעודה סטודנטית, היא פרסמה את המאמר "The Final Phase of Predynastic Culture, Gerzean or Semainean", העוסק בשלב האחרון של התרבות הפרה שושלתית במצרים העתיקה שלבים 2 ו-3 בתרבות נקדה, 3500–3000 לפנה"ס). המאמר פורסם בכתב העת "Journal of Near Eastern Studies", כתב עת אקדמי של אוניברסיטת שיקגו. מאמרה המפורסם היה ".The Aegean and the Orient in the Second Millennium B.C" (ההאגאים והמזרח באלף השני לפנה"ס), שפורסם ב-1947. המאמר עסק בהשוואות בין האמנות של התרבויות השונות ובקשרים התרבותיים ביניהן.

בין השנים 1963–1964, היא חפרה ביחד עם פנחס דלוגץ באתר הארכאולוגי תל בית ירח ליד הכנרת. בין השנים 1961–1978 היא חפרה יחד עם דלוגץ באתר צ'וגה מיש באיראן. דלוגץ נפטר באתר ב-1975 והיא המשיכה לנהל את החפירה עד 1978. בנוסף, ערכה חפירות הצלה באתר סמוך, צ'וגה בונוט (Chogha Bonut), שנמצא תחת פיתוח מודרני. היא ערכה שם שתי עונות חפירה בין השנים 1976–1978.

== פרסים ואותות כבוד ==
* ב-1984 קיבלה קנטור ממוזיאון ישראל את פרס פרשיה שימל שניתן לה עבור הישג חיים.
* ב-2004 ייסד המכון הארכאולוגי של אמריקה (Archaeological Institute of America) את ההרצאה לזכר הלין ג' קנטור.

==לקריאה נוספת ==
*הלין י' קאנטור ופנחס פ' דלוגאז, המאמר "התגליות בצ'וגה־מיש שבאיראן - עיר בת חמשת אלפים שנה", בתוך קדמוניות, שנה ח חוברת 30–31, תשל"ה, 1975, עמ' 94–95

==קישורים חיצוניים==
* [http://oi.uchicago.edu/sites/oi.uchicago.edu/files/uploads/shared/docs/saoc47.pdf מאמר על תרבויות עתיקות, מוקדש להלין קנטור] 
* [http://www.brown.edu/Research/Breaking_Ground/results.php?d=1&first=Helene&last=Kantor Helene Kantor], באתר Women in Old World Archaeology
* [http://www.brown.edu/Research/Breaking_Ground/bios/Kantor_Helene.pdf Helene J. Kantor 1919-1993]
* [http://oi.uchicago.edu/sites/oi.uchicago.edu/files/uploads/shared/docs/ar/91-00/91-92/91-92_Memoriam_Kantor.pdf Abbas Alizadeh: In Memoriam Helene J. Kantor. In: Oriental Institute Annual Report 1991–92, S. 16–18]

== הערות שוליים ==

קטגוריה:מדעניות אמריקאיות
קטגוריה:זוכי פרס פרשיה שימל
קטגוריה:בעלות תואר דוקטור מאוניברסיטת שיקגו
קטגוריה:בעלי תואר דוקטור מאוניברסיטת שיקגו
קטגוריה:בוגרות אוניברסיטת אינדיאנה בבלומינגטון
קטגוריה:בוגרי אוניברסיטת אינדיאנה בבלומינגטון
קטגוריה:ארכאולוגיות אמריקאיות
קטגוריה:ארכאולוגים אמריקאים
קטגוריה:היסטוריוניות אמריקאיות
קטגוריה:אמריקאיות שנולדו ב-1919
קטגוריה:אמריקאים שנולדו ב-1919
קטגוריה:אמריקאיות שנפטרו ב-1993
קטגוריה:אמריקאים שנפטרו ב-1993
פאולי פביליון

פאולי פביליון (באנגלית: Pauley Pavilion) הוא אולם כדורסל עירוני הממוקם באוניברסיטת קליפורניה בלוס אנג'לס. מכיל 13,800 מקומות ישיבה. האולם ממוקם צמוד למרכז הטניס לוס אנג'לס ולאצטדיון דראק.

== היסטוריה ==
האולם תוכנן על ידי האדריכל וולטון בקט, שתכנן מספר מבנים ואתרי ספורט מפורסמים נוספים. מ-1965 משחקת בהיכל קבוצת הכדורסל של אוניברסיטת קליפורניה בלוס אנג'לס, ה"ברואנז" (Bruins). ב-1984 זכה לארח את תחרויות ההתעמלות באולימפיאדת לוס אנג'לס (1984). ב-2015 זכה לארח את תחרויות הכדורעף בספיישל אולימפיקס. האולם נכלל בהצעת לוס אנג'לס לאירוח אולימפיאדת 2024 לאירוח תחרויות הג'ודו וההיאבקות.

== גלריה ==
<gallery>
קובץ:Pauley Pavilion, exterior.JPG
קובץ:PauleyPavilionExterior.jpg
קובץ:Pauley Pavilion.jpg
קובץ:Pauleypavilion.jpg
</gallery>

==קישורים חיצוניים==

קטגוריה:לוס אנג'לס: אצטדיונים ומתקני ספורט
קטגוריה:אולימפיאדת לוס אנג'לס (1984)
קטגוריה:אוניברסיטת קליפורניה בלוס אנג'לס
קטגוריה:אולמות כדורסל בארצות הברית
PubChem

לוגו PubChem
PubChem הוא בסיס נתונים כימי ענק המכיל גם מידע אודות ההשפעות הביולוגיות של החומרים על אורגניזמים.

המאגר מנוהל על ידי המרכז הלאומי למידע ביוטכנולוגי (NCBI) של ארצות הברית, שהוא חלק מהמכונים הלאומיים לבריאות (NIH).

המאגר הועלה לאוויר בשנת 2004, והוא נגיש לציבור הרחב, ללא עלות, באמצעות אתר האינטרנט [https://pubchem.ncbi.nlm.nih.gov/ PubChem].

המאגר מחזיק במידע אודות תרכובות כימיות המכילות עד 1000 אטומים.

== על המאגר ==
נכון ל-29 בדצמבר 2016, מאגר המידע של PubChem מורכב משלושה בסיסי נתונים עיקריים, ובהן: <small>(הערך המספרי מציין את כמות תוצאות החיפוש במאגר)</small>
* תרכובות (Compounds), כ-111.4 מיליון.
* חומרים (Substances), כ-283.0 מיליון.
* השפעות ביולוגיות (BioAssay), כ-1.2 מיליון.

== מידע עיקרי ==
* מספרי זיהוי בינלאומיים של החומר
* שם IUPAC ושמות נפוצים
* מסה מולרית
* נוסחת מבנה
* תיאור קצר של החומר (מראה, צבע, ריח ועוד)
* נתונים פיזיקליים ניסיוניים
* מידע אנליטי וספקטרלי אודות החומר
* השפעות ביולוגיות על האדם והשפעות על בעלי חיים
* מידע פרמקולוגי וביוכימי לרבות מנגנוני פעילות ידועים
* מידע חקלאי
* שימושים של החומר
* סטטיסטיקות של נתוני צריכה וייצור עולמיים
* חומרי לוואי ומזהמים נפוצים בו
* שיטות ייצור סינתטיות של החומר
* שיטות דגימה וזיהוי של החומר
* רעילות
* סיכונים בטיחותיים (אש, פיצוץ וסביבה)
* השפעות של חשיפה ומתן עזרה ראשונה במקרי חשיפה שונים
* שיטות פעולה לטיפול במקרה של תאונת הובלה
* שיטות לנטרול ופינוי של החומר
* הנחיות לשינוע ואחסון החומר
* מנות חשיפה מריביות לחומר וציוד הגנה אישי נדרש
* ריאקטיביות ודפוסי הגבה כימית עם חומרים אחרים
* דרישות ממנהל המזון והתרופות האמריקאי
* מידע אקולוגי
* מקורות טבעיים של החומר
* התכלות החומר בסביבה טבעית
* קישור לדף האינטרנט של הערך בוויקיפדיה האנגלית

== ראו גם ==
* כימואינפורמטיקה
* בסיס נתונים
* כריית מידע
* שירות התקצירים בכימיה
* המרכז הלאומי האמריקאי למידע ביוטכנולוגי (NCBI)
* האגודה האמריקנית לכימיה
* ChemSpider

== קישורים חיצוניים ==
* 

==הערות שוליים==

קטגוריה:כימיה
קטגוריה:מסדי נתונים
קטגוריה:ביואינפורמטיקה
2016 12
חוג שבת (אלגברה)

בתורת החוגים, חוּג הַשֶּבֶת של חוג תחת פעולת חבורה, הוא אוסף האיברים הנשמרים תחת הפעולה. החוג נקרא לעיתים גם חוג האינווריאנטים או חוג האיברים הסימטריים (תחת פעולת החבורה).

מבנה זה בא לידי שימוש במיוחד במשפט היסודי של תורת גלואה, ונותן אפיון נוסף לחבורת גלואה. ההגדרה משמשת גם בתורת האינווריאנטים, במחקר פעולה של חבורות על יריעות אלגבריות.

==הגדרה ותכונות==
בהינתן חוג <math>R</math> וחבורה <math>G</math> הפועלת על החוג, חוג השבת של <math>R</math> תחת פעולת <math>G</math>, המסומן <math>R^G</math>, הוא אוסף האיברים הנשמרים על ידי הפעולה, כלומר:
<math display="block">R^G = \{r \in R : \forall g \in G: g\cdot r = r \}</math>

כפי שנרמז בשם, אוסף איברים זה הוא אכן תת-חוג של החוג המקורי. תכונות רבות שהחוג מקיים יועברו גם לחוג שבת שלו: למשל, אם המבנה המקורי <math>R</math> הוא שדה, גם חוג השבת שלו, הנקרא שדה השבת, הוא שדה.

הבעיה הארבע-עשרה של הילברט עוסקת בנוצרותו הסופית של חוג השבת במקרים מסוימים.

==יישומים==
===בתורת גלואה===

להגדרה לעיל חשיבות מיוחדת בתורת גלואה: בהינתן הרחבת שדות <math>E/F</math>, משפט של אמיל ארטין קובע כי אם קיימת חבורה כלשהי <math>G</math> הפועלת על <math>E</math>, כך ש-<math>E^G=F</math> אז בהכרח <math>G\cong\operatorname{Gal}(E/F)</math> וההרחבה הנה הרחבת גלואה. לעיתים הרחבת גלואה אף מוגדרת על פי תנאי זה.

===בתורת האינווריאנטים===
ההגדרה מיושמת גם בתורת האינווריאנטים, החוקרת פעולות של חבורות על יריעות אלגבריות. הדוגמה הבסיסית ביותר היא חוג השבת של חוג הפולינומים <math>R[x_1,...,x_n]</math> תחת החבורה הסימטרית <math>S_n</math>, אשר שווה לחוג הפולינומים הסימטריים. בתחום זה חוקרים את חוג השבת תחת פעולות של חבורות על יריעות אלגבריות, ומנסים להבין את המבנה והתכונות שלו.

קטגוריה:תורת החוגים
וולין (אי)

וולין (בפולנית: Wolin, בגרמנית: Wollin, בפומרנית: Wòlin) הוא אי פולני בים הבלטי. 

מנהלית האי שייך לפומרניה המערבית. נהר הסווינה מפריד בין אוזדום, האי השכן, לבינו וערוץ של נהר האודר מפריד בינו לבין שאר פומרניה. 

באי ישנה עיירה גם בשם וולין.

==קישורים חיצוניים==

* 

קטגוריה:פולין: גאוגרפיה
קטגוריה:פומרניה המערבית
קטגוריה:הים הבלטי
נאצ'וס

נאצ'וס (Nachos) היא מנה בסגנון טקס-מקס. המנה מורכבת מצ'יפס טורטייה ורוטב גבינה, העשוי במקורו מגבינת צ'דר ופלפל חלפניו חתוך. נאצ'וס מוגשים כחטיף. נהוג להגישם עם מטבלים כגון גואקמולה, בשר ושעועיות. על פי ההערכות, יוצר המנה היה איגנסיו אנאיה, מלצר מקסיקני שעבד במסעדה בצפון מדינת קואווילה במקסיקו, קרוב לגבול עם טקסס, בשנת 1943.

==קישורים חיצוניים==

קטגוריה:המטבח המקסיקני
קטגוריה:חטיפים
קטגוריה:טקס-מקס
קטגוריה:מאכלי תירס
קטגוריה:מאכלי גבינה
WIZ!

הוא ערוץ של קבוצת הופ! המותאם לגילאי 6-11 ומשדר סדרות מעשירות העוסקות בתכנים מפתחי חשיבה המעודדים סקרנות. הערוץ עלה לאוויר ב-2017 ומשודר בין השעות 06:00-23:00 ב-yes וב-+STING (אפיק 92). הערוץ נוצר לאחר מחלוקת תקציבית בין חברת RGE וחברת yes וסיום שידורי "לוגי" ללקוחות חברת הטלוויזיה בלוויין.

סלוגן הערוץ – "פשוט לחשוב".

== אודות ==
הערוץ משדר תכנים כגון תעלומות בלשיות, דינוזאורים, חיות נדירות, טבע ועוד. התוכניות השונות מגיעות מתחומי מדע, גאוגרפיה, היסטוריה, משפחה ואמנות. הסדרות המשודרות ב- כוללות גם סדרות רכש של ערוצי טלוויזיה מובילים בעולם, כדוגמת נטפליקס ו-PBS Kids.

==תכנים בערוץ==
=== סדרות ===
* אוסף התעלומות (עונות 1 ו-2)
* הבולשת (עונות 1, 2, 3 ו-3.5)
* זורו
* מירט חוקרת
* מתמטיפופ
* דניאל והמוזיאון הסודי
* אימות המדע
* אליפות העולם לחיות
* היגיון בשיגעון
* יהלי שומר הטבע
* יהלי חוקר הדינוזאורים
* יהלי בעקבות גורים
* דינו דנה
* מרטין על הבוקר (עונה 3)
* נפרטיטי
* הנסיכה בבית ממול
* טבע TV
* העולם הגאוני של טום גייטס
* הכל טוב!

=== תוכניות עבר ===

* מרגלית הבלשית
* זובומפו (עונה 2)
* אסטרודג
* יוצאים לטיול עם חתול תעלול
* ויק הוויקינג
* מעמקים (עונות 1 ו-2)
* קטנים מהחיים
* יאקארי
* שאלה בקטנה
* בוטרסניקים וגמבלים
* מנור (סדרת טלוויזיה)
* ג'רונימו סטילטון

== פעילויות חברתיות ==
ביוני 2017 התחיל הערוץ להפיק קמפיין מוזיקלי בשיתוף פעולה עם הזמרת אגם בוחבוט על גלישה בטוחה ברשתות החברתיות.

== ראו גם ==
*הופ!
*KIDZ

== קישורים חיצוניים ==
* 

==הערות שוליים==

קטגוריה:ערוצי טלוויזיה ישראליים לילדים
קטגוריה:Yes הטלוויזיה בלוויין
ChemSpider

ChemSpider הוא בסיס נתונים כימי הנמצא בבעלות של החברה המלכותית לכימיה.

המאגר מכיל מידע על יותר מ-58 מיליון תרכובות, והוא נגיש לציבור הרחב, ללא עלות, באמצעות אתר האינטרנט [http://www.chemspider.com/ ChemSpider].

מקורות המידע עליהם מתבסס המאגר הם פרסומים של כתבי עת מקצועיים בתחומי הכימיה והביוכימיה, וכן על פרסומים של גופים ממשלתיים כמו מנהל המזון והתרופות האמריקאי.

== היסטוריה ==
מאגר המידע ChemSpider נרכש על ידי החברה המלכותית לכימיה בשנת 2009. עד אז, המאגר נשלט על ידי חברת ChemZoo Inc. המאגר שוחרר לראשונה בגרסת הבטא שלו בשנת 2007.

== שירותים ייחודיים ==
* איתור חומרים על סמך שרטוט של המבנה הכימי שלהן בדף ייעודי במאגר.
* אפשרות לחיזוי של תכונות כימיות ופיזיקליות של חומרים, לרבות תחזיות אנליטיות כגון NMR.
* צפייה בדפי סינתזה כימית עבור מגוון עצום של חומרים.

== ראו גם ==
* כימואינפורמטיקה
* בסיס נתונים
* כריית מידע
* שירות התקצירים בכימיה
* PubChem

== קישורים חיצוניים ==

* 

== הערות שוליים ==

קטגוריה:כימיה
קטגוריה:מסדי נתונים
2016 12
נחום לסמן

הרב נחום לסמן (ה'תרפ"א, 1921 - י"ב באלול ה'תשכ"ט, 26 באוגוסט 1969) היה ראש ומייסד ישיבת מגדיאל וישיבת תושיה-תפרח.

==ביוגרפיה==
נולד בלודז' לרב אפרים לסמן. בצעירותו למד בישיבת קמניץ שנקראת ישיבת כנסת בית יצחק אצל רבי ברוך בר ליבוביץ, בשנות בחרותו המאוחרות למד בישיבת מיר שנים ארוכות ונמנה עם טובי הלומדים בישיבה, כך למשל למד בקביעות בחברותא עם חברו נחום פרצוביץ במשך עשר שנים מדי יום לפני תפילת שחרית. כשפרצה מלחמת העולם השנייה עבר עם בחורי ישיבות רבים אחרים לווילנה. עם רבים מתלמידי ישיבת מיר נמלט ברכבת הטרנס-סיבירית לאורכה של ברית המועצות, לוולדיווסטוק וממנה לקובה שביפן, באמצעות אשרות הכניסה שהנפיק הקונסול היפני בקובנה, חסיד אומות העולם צ'יאונה סוגיהארה, וממנה לשאנגחאי. מיפן נסע ב-1946 עם קבוצה מבחורי ישיבת מיר גולי שאנגחאי לניו יורק והם התיישבו זמנית בפאר ראקוואי, תוקף אשרת השהייה שלו פג והוא גורש לקנדה ושהה בטורונטו תקופה קצרה עד שקיבל אשרת שהייה קבועה בארצות הברית.

הוא עלה לארץ ישראל, נישא למאשה בת הרב מתתיהו שטיגל והתיישב בבני ברק. בתקופה שלאחר נישואיו התקרב לרב אברהם ישעיהו קרליץ שהראה אותו לתלמידיו כדוגמה למתמיד. רבו, הרב חיים שמואלביץ אמר עליו בסעודת חתונתו כי בו הוא רואה דוגמה להתמדה כשל רבי עקיבא איגר.

בראשית שנות ה-50 היה ממייסדי ישיבת מגדיאל ועמד בראשה, בישיבה זו למדו רבים מבני עדות המזרח ובפרט מעולי יהדות מרוקו, כמה מהם ראו בו את מורם המובהק.

ב-1966 הקים עם הרב יעקב פרידמן את ישיבת תושיה בכפר מימון-תושיה, שנתיים לאחר הקמתה עברה הישיבה למקומה הנוכחי במושב תפרח. כשנה לאחר התבססות הישיבה בתפרח, בי"ב באלול ה'תשכ"ט, 1969, לקה בדום לב ונפטר. הוא הובא לקבורה בבית הקברות שומרי שבת בבני ברק.

קברו של הרב נחום לסמן ב[[בית הקברות שומרי שבת בבני ברק.]]

==חיים אישיים==
אלמנתו ניהלה במשך עשרות שנים את בית הספר היסודי "בית יעקב" בזיכרון מאיר, בני ברק, עד פטירתה בשנת 2001.

אחד מבניו הוא הרב מתתיהו זאב לסמן, ראש הקהילה ורשת הכוללים "עמלי תורה - שנחאי". בן נוסף הוא הרב מיכאל לסמן, ראש ישיבת ברכת התורה בבני ברק. אחד מחתניו הוא הרב אליעזר יהודה פינקל, ראש ישיבת מיר.

==תלמידיו==
בין תלמידיו:
* הרב יעקב חיים סופר (הנין) ירושלים. 
* הרב שמעון ביטון (חדרה).
* הרב ראובן אלבז ירושלים.

==לקריאה נוספת==
* מאמרי זיכרון ב"המודיע": י"ט באלול ה'תשכ"ט וי"ד באלול ה'תשל"ד.
* ישיבה על קברו, בהוצאת מכון משנת רבי נחום רחוב רשב"ם 13 בני ברק.

==קישורים חיצוניים==
* 
;מחידושיו
* 

==הערות שוליים==

קטגוריה:בוגרי ישיבת כנסת בית יצחק-קמניץ
קטגוריה:בוגרי ישיבת מיר (בלארוס)
קטגוריה:בני ברק: רבנים
קטגוריה:ראשי ישיבה ליטאים בישראל
קטגוריה:אישים הקבורים בבית הקברות שומרי שבת
קטגוריה:יהודים שהוצלו בשואה על ידי חסידי אומות עולם
קטגוריה:ישראלים שנולדו ב-1921
קטגוריה:ישראלים שנפטרו ב-1969
ארמיית שננדואה (הקונפדרציה)

ארמיית שננדואה של הקונפדרציה (באנגלית: Army of Shenandoah) הייתה ארמייה של צבא הקונפדרציה, אשר לחמה במלחמת האזרחים האמריקנית. אין לבלבל בינה לבין ארמייה בשם זהה של צבא האיחוד.

==היסטוריה==
הארמייה גויסה על בסיס מיליציות מקומיות בווירג'יניה המערבית, כדי להגן על גבעת הרפרס פרי. המיליציות רוכזו בתחילה תחת פיקודו של תומאס ג'ונתן ג'קסון אשר קיבל את הפיקוד על כל אזור הרפרס פרי, עד שרוברט לי מינה את ג'וזף ג'ונסטון למפקד במקומו. הארמייה הוקמה רשמית בידי ג'ונסטון ב-15 במאי 1861, וכללה 5 בריגדות. באמצע יוני החלו כוחות של צבא האיחוד בפיקודו של רוברט פטרסון להתקדם לעבר אזור הרפרס פרי. ג'ונסטון בחר שלא להסתבך בקרב והחל בנסיגה אטית. למזלו, פטרסון פעל בזהירות מופרזת ולא המשיך להתקדם. לפיכך ג'ונסטון יכול היה למלא את הפקודות שקיבל וב-18 ביולי הועברה הארמייה כדי לתגבר את ארמיית הפוטומק בפיקודו של פ.ג.ט. בורגארד. שתי הארמיות השתתפו בקרב בול ראן הראשון. בקרב זה, מרבית הכוחות של ארמיית הפוטומק הוצבו בכנפה הימנית, בעוד הכוחות של ארמיית השננדואה הוצבו בכנפה השמאלית. הקרב הסתיים בניצחון מוחץ של כוחות הקונפדרציה. ארמיית הפוטומק ספגה פחות אבדות מארמיית שננדואה, ולאחר הקרב הוחלט לפרק את ארמיית השננדואה ושתי הארמיות אוחדו תחת השם ארמיית הפוטומק. ג'ונסטון מונה כמפקד החדש של הארמייה, ובורגארד מונה כסגנו לפני שהועבר לחזית המערבית.

אחת הבריגדות של הארמייה, הייתה הבריגדה ה-1 שהייתה תחת פיקודו של תומאס ג'ונתן ג'קסון. במהלך קרב בול ראן, הכריז אחד ממפקדי הקונפדרציה: "הנה ג'קסון ניצב שם, כחומת אבן! התקבצו מאחורי בני וירג'יניה אלה!". מאז זכה ג'קסון לכינוי "סטונוול" ("חומת אבן"), והבריגדה לכינוי "בריגדת סטונוול".

==קישורים חיצוניים==
* [http://www.civilwarhome.com/armyofshenandoah.htm Army of the Shenandoah (Confederate)] אתר המוקדש למלחמת האזרחים האמריקנית. 

==הערות שוליים==

שננדואה
טוביה בן משה המעתיק

טוביה בן משה המעתיק (לעיתים מופיע בתיאורים: האבל, הבקי או העובד) היה מלומד ומתרגם קראי שפעל בקושטא שבאימפריה הביזנטית במחצית השנייה של המאה ה-11.

בן הקהילה הקראית בקושטא, את שאלותיו בהלכה היה מריץ לחכמים הקראים שישבו בירושלים. זמן מה עלה בעצמו לירושלים ולמד אצל ישועה בן יהודה, לפי אליהו בשייצי (איגרת גיד הנשה), כשחזר טוביה בתום לימודיו לקושטא הנהיג בקהילה הקראית המקומית את פסקיו של ישועה בן יהודה, בייחוד בדיני עריות.

בירושלים למד ערבית ומאז עסק בתרגום כתבים רבים מערבית לעברית, אך שפתו רצופה בתחדישים אישיים וקשה לפיענוח.

==לקריאה נוספת==
* אהרן ממן, העברית של טוביה בן משה הקראי: הפעל, תצורה, שימוש ומילון. על פי 10 פרקים מן "אלכתאב אלמחתוי", ירושלים : החוג ללשון עברית-האוניברסיטה העברית, תשל"ט

==קישורים חיצוניים==
* - כותב הערך הוא שמואל אברהם פוזננסקי, ראו שם ביבליוגרפיה נוספת והערותיו שם על דיוק הערכים האנציקלופדיים בנושא זה
* [http://www.encyclopedia.com/religion/encyclopedias-almanacs-transcripts-and-maps/tobias-ben-moses-ha-avel טוביה בן משה האבל], באנציקלופדיה יודאיקה
* [http://worldcat.org/identities/lccn-no2004108039/ טוביה בן משה], מידע בקטלוג WorldCat
* 

קטגוריה:חכמים קראים
קטגוריה:מתרגמים מערבית לעברית
קטגוריה:אבלי ציון
קטגוריה:אנשי עליות קדומות לארץ ישראל
קטגוריה:עולים לארץ ישראל במאה ה-11
קליפינג.

קליפינג. (מאנגלית: clipping.) היא להקת היפ הופ נסיונית מלוס אנג'לס. בלהקה חברים דויד דיגס, וויליאם האטסון (המוכר גם בשם Rale בסצנת הנויז), וג'ונתן סנייפס.

== סגנון והשפעות ==
מבקרים השוו את הלהקה ללהקות כמו דת' גריפס, בלאדי ולנטיין, טים הקר וארמונות שבאז. הגארדיאן תיאר את הצליל שלהם כ"יוצא מן הכלל... הקלטה מתוך ליבה של סופת אש, או הקלטת הייסורי המוות האיטיים של מכונת פקס" ואת אלבומם הראשון "Midcity" כ"אלבום החובה של 2013". הרולינג סטון כינה אותם "היפ הופ חד לשון בפעמות שבורות מ-L.A שנשפך על הקראנצ'ים, הקלאנגים, הסלרפס והרעש הלבן של המוזיק קונקרט" .

== דיסקוגרפיה ==
=== אלבומים ===
* Midcity (הקלטה ביתית, 2013)

* CLPPNG (סאב פופ, 2014)
* Wriggle (מיני-אלבום, סאב פופ, 2016)
* Splendor & Misery (סאב פופ, 2016)
*There Existed an Addiction to Blood (סאב פופ, 2019)
*Visions of Bodies Being Burned (סאב פופ, 2020)

==קישורים חיצוניים==

* 

==הערות שוליים==

קטגוריה:שלישיות מוזיקליות
קטגוריה:להקות שהוקמו בשנת 2009
הציור הפלמי

ציורו של [[פיטר ברויגל האב, "מגדל בבל", 1563]] 
הציור הפלמי פרח בפלנדריה מתחילת המאה ה-15 עד המאה ה-17. בפלנדריה פעלו חלק מהציירים המובילים של צפון אירופה, ביניהם רובנס, ברויגל האב ויאן ואן אייק. הציירים הפלמיים הוזמנו לצייר בחצרות מלכי אירופה, וכך השפיעו על הציור בכל מערב אירופה. לסדנאות שלהם הגיעו גם פרחי ציירים מהמדינות השכנות, וגם דרכם התרחבה השפעת הציור הפלמי.

הציירים הפלמיים היו בין הראשונים שהשתמשו בצבעי שמן. בין ציירי התקופה אפשר לציין את: יאן ואן אייק, הנס ממלינג ורוחיר ון דר ויידן.

החל מתחילת המאה ה-16 הציירים הפלמיים הושפעו מהרנסאנס האיטלקי, אולם למרות זאת אופי היצירות שלהם היה שונה. הבולט בין ציירי תקופה זו היה ברויגל האב.

לאחר המצור על אנטוורפן עברו רבים מציירי פלנדריה מהאזור הדרומי שנשאר בשלטון ספרדי להולנד העצמאית שבצפון. למרות זאת נמשכה פריחת הציור הפלמי. ידועה במיוחד היא אסכולת אנטוורפן והבולט בין ציירי התקופה היה רובנס.

לאחר מותם של "הציירים הגדולים", רובנס ובני דורו, ותום מלחמת שמונים השנה איבדה פלנדריה את חשיבותה כמרכז של ציור.

==לקריאה נוספת==
* דייוויד פייפר, אברהם רונן, אילן רחום (עורכים), אנציקלופדיה לאמנות הציור והפיסול, כרך ב, עמ' 90–97, 200–205, הוצאת כתר, 1997.
<div style="direction: ltr;">
* Vlieghe, Hans, Flemish Art and Architecture, 1585–1700, Yale University Press, 2004.
</div> 
==קישורים חיצוניים==

* [https://www.britannica.com/art/Flemish-art Flemish art], אנציקלופדיית בריטניקה
* [http://www.visual-arts-cork.com/history-of-art/flemish-painting.htm Flemish Painting], Art Encyclopedia
* 

קטגוריה:ציירים פלמים
קטגוריה:תור הזהב בהולנד ובפלנדריה
קטגוריה:אסכולות באמנות
חולצת סוף מסלול

חולצה שהפיק גדוד 51 ב[[חטיבת גולני בסוף תקופת שירות בקו ברכס רמים]]
חולצת סוף מסלול היא חולצה, בדרך כלל חולצת T או חולצה אמריקאית (חולצה בעלת שרוולים בצבע שונה ובאורך של 3/4), שחיילי יחידות בצה"ל, ובפרט יחידות קרביות, הנמצאים בקורס צבאי נוהגים להפיק, כשהן מעוטרות בכתוביות ואיורים, בסיום הקורס. על החולצה מצוינים בדרך כלל זיהוי המסלול, למשל "סוף מסלול שקד אוג' 12", סמל היחידה ואיור הומוריסטי המשקף את רוח היחידה. לעיתים מופקת חולצה כזו גם בסיום משימה צבאית משמעותית. הפקתן של חולצות כאלה החלה בשנות ה-80 של המאה ה-20.

פעמים רבות האיור והכיתוב שעל החולצה נושאים מסר שמבזה נשים. דוגמאות לכך:
* חולצה עם הכיתוב , שעליה איור של גבר בועל אישה.
* חולצה עם הכיתוב: .
* חולצת סיום קורס צלפים שעליה הכיתוב: ועליו איור של אישה בלבוש מינימלי, שמחזיקה אזיקים, ונמצאת במרכזה של כוונת.

חולצות אחרות נושאות מסר שמבזה ערבים. דוגמה:
* חולצה של הנדסה קרבית עם הכיתוב: עם איור של פיצוץ בית ערבי.
* חולצה של חטיבת גולני עם הכיתוב: 

בתחילת 2016 יצאה יועצת הרמטכ"ל לענייני נשים, תא"ל רחל טבת-ויזל, בקריאה לחדול מיצירת חולצות כאלה, ובין השאר כתבה: "יש הטוענים כי חולצות אלו הומוריסטיות ולא מזיקות, אך כיתוב שמגחיך אונס ומתייחס לנשים כחפץ הופך אותן למושא לביזוי וללעג ויכול להוביל לתקיפה מינית".

במסגרת יוזמה למניעת השתמטות משירות בצה"ל יצא משרד פרסום בסדרה פארודית של חולצות סוף מסלול למשתמטים, עם כתובות כגון "קשה באימונים, אז נשארתי בבית".

==קישורים חיצוניים==
* 
* 

==הערות שוליים==

סוף 
קטגוריה:קורסים בצה"ל
קטגוריה:חיי צבא
הבושם

הבושם: סיפורו של רוצח (בגרמנית: Das Parfum: Die Geschichte eines Mörders) הוא רומן היסטורי שיצא לאור בשנת 1985, פרי עטו של הסופר פטריק זיסקינד. הרומן חוקר את חוש הריח ואת מערכת היחסים שלו עם המשמעות הרגשית שריחות יכולים לשאת. זהו סיפור על זהות, תקשורת והמוסריות של הרוח האנושית.

הספר תורגם ל-48 שפות ולמעלה מ-20 מיליון עותקים שלו נמכרו ברחבי העולם; בכך היה "הבושם" לאחד מרבי-המכר הגדולים ביותר בין הרומנים הגרמניים של המאה ה-20. הספר נשאר ברשימות רבי המכר במשך כתשע שנים, וזכה לשבחי הביקורת בגרמניה ומחוצה לה. תרגום לעברית, מעשה ידיה של ניצה בן-ארי, ראה אור בשנת 1988 בהוצאת מודן.

ב-2006 יצא לאקרנים הסרט "הבושם: סיפורו של רוצח" המבוסס על הספר, בבימויו של הבמאי הגרמני טום טיקוור .

מבקר הספרות מרסל רייך רניצקי התלהב מקריאת "הבושם" והתבטא כך: "הנה עדיין זה קורה או קורה לנו שוב: סופר גרמני השולט בשפה הגרמנית; מספר בן זמננו היודע למרות זאת לספר סיפור; כותב רומנים שאינו מטריח את קוראיו עם השתקפות הפופיק של עצמו בראי; מחבר צעיר שבכל זאת איננו משעמם".

==קישורים חיצוניים==

* 
* 

== הערות שוליים ==

קטגוריה:ספרי 1985
קטגוריה:ספרים גרמניים
קטגוריה:ספרי הוצאת מודן
עונת 1965/1966 בלה ליגה

עונת 1965/1966 הייתה העונה ה-35 של לה ליגה שהיא הליגה הספרדית הבכירה בכדורגל. העונה החלה ב-4 בספטמבר 1965 והסתיימה ב-3 באפריל 1966.

הליגה כללה 16 קבוצות. קבוצות שזכו במקום 15-16 יעברו בסוף העונה לליגת משנה במקום שתי קבוצות מליגת משנה שזכו בה במקום ראשון ב-2 הבתים שלה. קבוצות שזכו במקום 13-14 השתתפו במשחקי המבחן מול קבוצות שזכו במקום השני בבתים של ליגת משנה.

מליגת המשנה עלו מיורקה, סבאדל, פונטוודרה ומאלגה.

אתלטיקו מדריד זכתה בתואר וזאת בפעם החמישית בתולדות המועדון.

ריאל בטיס ומיורקה (כדורגל) ירדו לליגת משנה בסוף העונה. מאלגה וסבאדל שיחקו משחקי המבחן. מאלגה הפסידה משחקי המבחן וירדה לליגת המשנה.

==כדורגלנים מצטיינים==
"פרס פיצ'צ'י" למלך השערים של העונה הוענק לואוה II מאלצ'ה. בהתאם לנתונים הרשמיים של ה-LFP הוא כבש 19 שערים ב-30 משחקים.

"פרס זאמורה" לשוער הטוב ביותר הוענק לחוסה מנואל פסודו מברצלונה שספג 15 שערים ב-22 משחקים.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-align="center" bgcolor="D0F0C0"
|1|| אתלטיקו מדריד (אלופה)||30||18||8||4||54||20|| 34||44||העפלה לגביע האלופות
|-align="center" bgcolor="#EFEFEF"
|2|| ריאל מדריד||30||19||5||6||53||30|| 23||43||העפלה לגביע האלופות 
|-align="center"
|3|| ברצלונה||30||16||6||8||51||27|| 24||38|| העפלה לגביע ערי הירידים
|- bgcolor=#FFF5C4
|4|| ריאל סרגוסה||30||14||8||8||47||29|| 18||36|| זכייה בגביע חנרליסימו, העפלה לגביע אירופה למחזיקות גביע.
|-align="center"
|5|| אתלטיק בילבאו||30||14||6||10||43||32|| 11||34|| העפלה לגביע ערי הירידים
|-align="center" bgcolor="#EFEFEF"
|6|| אלצ'ה||30||12||8||10||36||37|| 1- ||32||
|-align="center"
|7|| פונטוודרה||30||13||5||12||31||34|| 3-||31||
|-align="center" bgcolor="#EFEFEF"
|8|| סביליה||30||9||9||12||27||38|| 11-||27|| העפלה לגביע ערי הירידים
|-align="center"
|9|| ולנסיה||30||11||5||14||40||35|| 5||27|| העפלה לגביע ערי הירידים
|-align="center" bgcolor="#EFEFEF"
|10|| לאס פאלמס||30||9||8||13||32||39|| 7-||26||
|-align="center"
|11|| קורדובה||30||10||5||15||34||42|| 8-||25||
|-align="center" bgcolor="#EFEFEF"
|12|| אספניול||30||7||10||13||31||48|| 17-||24||
|-align="center" bgcolor="#FFDDDD"
|13|| מאלגה||30||8||8||14||24||37|| 13-||24|| משחקי המבחן, ירדה ליגה
|-align="center" bgcolor="#FFDDDD"
|14|| סבאדל||30||10||3||17||30||46|| 16-||23|| משחקי המבחן
|-align="center" bgcolor="#FFCCCC"
|15|| מיורקה||30||9||5||16||40||55|| 15-||23|| ירדה ליגה
|-align="center" bgcolor="#FFCCCC"
|16|| ריאל בטיס||30||7||9||14||36||60|| 24-||23|| ירדה ליגה
|}

== סטטיסטיקה ==
=== מלכי השערים ===
{| class="wikitable"
|+
!#
!שחקן
!קבוצה
!שערים
|-
|1
| ואוה II
|אלצ'ה
|19
|-
|2
| לואיס ארגונס
|אתלטיקו מדריד
|18
|-
|rowspan="2" |3
| נמסיו מרטין מונטיחו
|פונטוודרה
|rowspan="2"|14
|-
| חאבייר אורמזה
|אתלטיק בילבאו
|-
|5
| דני ברגרה
|מיורקה
|13
|}

==קישורים חיצוניים==
* [http://www.rsssf.com/tabless/spanhist5969.html#6566 נתונים מפורטים מאתר rsssf]
* [http://www.bdfutbol.com/en/t/t1965-66.html נתונים מפורטים מאתר bdfutbol]

קטגוריה:עונות בלה ליגה
קטגוריה:תחרויות כדורגל ב-1966
קטגוריה:תחרויות כדורגל ב-1965
עונת 1966/1967 בלה ליגה

עונת 1966/1967 הייתה העונה ה-36 של לה ליגה שהיא הליגה הספרדית הבכירה בכדורגל. העונה החלה ב-10 בספטמבר 1966 והסתיימה ב-23 באפריל 1967. 

הליגה כללה 16 קבוצות. קבוצות שזכו במקום 15-16 יעברו בסוף העונה לליגת משנה במקום שתי קבוצות מליגת משנה שזכו בה במקום ראשון ב-2 הבתים שלה. קבוצות שזכו במקום 13-14 השתתפו במשחקי המבחן מול קבוצות שזכו במקום השני בבתים של ליגת משנה.

מליגת המשנה עלו דפורטיבו לה קורוניה, גרנדה והרקולס.

ריאל מדריד זכתה בתואר וזאת בפעם ה-12 בתולדות המועדון.

דפורטיבו לה קורוניה והרקולס ירדו לליגת משנה בסוף העונה. סביליה וגרנדה שיחקו משחקי המבחן. גרנדה הפסידה משחקי המבחן וירדה לליגת המשנה. כתוצאה מכך, כל הקבוצות שעלו מליגת המשנה לקראת תחילת העונה, ירדו לליגת המשנה בסוף העונה.

==כדורגלנים מצטיינים==
"פרס פיצ'צ'י" למלך השערים של העונה הוענק לולדו מצ'דו (), ולנסיה. בהתאם לנתונים הרשמיים של ה-LFP הוא כבש 24 שערים ב-30 משחקים.

"פרס זאמורה" לשוער הטוב ביותר הוענק לאנטוניו בטנקור מריאל מדריד שספג 15 שערים ב-22 משחקים. זאת בפעם השנייה בקריירה.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|- bgcolor="D0F0C0"
|1|| ריאל מדריד (אלופה)||30||19||9||2||58||22|| 36||47||העפלה לגביע האלופות
|- bgcolor="#EFEFEF"
|2|| ברצלונה||30||20||2||8||58||29|| 29||42|| העפלה לגביע ערי הירידים
|- 
|3|| אספניול||30||15||7||8||50||40|| 10||37||
|- bgcolor="#EFEFEF"
|4|| אתלטיקו מדריד||30||14||7||9||57||30|| 27||35|| העפלה לגביע ערי הירידים
|- 
|5|| ריאל סרגוסה||30||14||6||10||51||50|| 1||34|| העפלה לגביע ערי הירידים
|- bgcolor=#FFF5C4
|6|| ולנסיה||30||14||4||12||58||37|| 21||32|| זכייה בגביע חנרליסימו, העפלה לגביע אירופה למחזיקות גביע.
|- 
|7|| אתלטיק בילבאו||30||11||9||10||43||36|| 7||31|| העפלה לגביע ערי הירידים
|- bgcolor="#EFEFEF"
|8|| סבאדל||30||11||8||11||35||38|| 3-||30||
|- 
|9|| אלצ'ה||30||9||9||12||41||50|| 9-||27||
|- bgcolor="#EFEFEF"
|10|| פונטוודרה||30||9||9||12||28||32|| 4-||27||
|- 
|11|| לאס פאלמס||30||8||10||12||32||38|| 6-||26||
|- bgcolor="#EFEFEF"
|12|| קורדובה||30||9||8||13||28||44|| 16-||26||
|- bgcolor="#FFDDDD"
|13|| סביליה||30||9||7||14||28||47|| 19-||25|| משחקי המבחן
|- bgcolor="#FFDDDD"
|14|| גרנדה||30||8||7||15||32||46|| 14-||23|| משחקי המבחן, ירדה ליגה
|- bgcolor="#FFCCCC"
|15|| הרקולס||30||6||8||16||32||60|| 28-||20|| ירדה ליגה
|- bgcolor="#FFCCCC"
|16|| דפורטיבו לה קורוניה||30||7||4||19||25||57|| 32-||18|| ירדה ליגה
|}

== סטטיסטיקה ==
=== מלכי השערים ===
{| class="wikitable"
|+
!#
!שחקן
!קבוצה
!שערים
|-
|1
| ולדו מצ'דו
|ולנסיה
|24
|-
|2
| אלאוטריו סנטוס
|ריאל סרגוסה
|15
|-
|3
| מרסלינו
|ריאל סרגוסה
|13
|-
|4
| חוסה מריה
|אספניול
|12
|-
|rowspan="2" |5
| לואיס ארגונס
|אתלטיקו מדריד
|rowspan="2"|11
|-
| פרנסיסקו חנטו
|ריאל מדריד
|}

==קישורים חיצוניים==
* [http://www.rsssf.com/tabless/spanhist5969.html#6667 נתונים מפורטים מאתר rsssf]
* [http://www.bdfutbol.com/en/t/t1966-67.html נתונים מפורטים מאתר bdfutbol]

קטגוריה:עונות בלה ליגה
קטגוריה:תחרויות כדורגל ב-1966
קטגוריה:תחרויות כדורגל ב-1967
METI

METI (ראשי תיבות באנגלית של Messaging Extra Terrestrial Intelligence) הוא מיזם שמטרתו לשגר מסרים אל עבר כוכבי לכת במערכות כוכבי-לכת אחרות, זאת באופן הפוך לפרויקט סט"י אשר מחפש גלי רדיו המשוגרים אלינו ממרחבי היקום. 

בעבר נעשו מספר ניסיונות לשלוח הודעות למרחבי החלל, הבולטת מביניהם הייתה הודעת ארסיבו בשנת 1974, אך הן לא היו מכוונות אל עבר ציוויליזציות זרות. מיזם METI מתכנן אפוא לשגר מסר עד תום שנת 2018 ובו יודגשו אלמנטים בסיסיים במתמטיקה ובמדע. מטרתו של המיזם הוא לבחון סוגיות שונות הקשורות בחיפוש אחר צורות חיים תבוניות בכוכבי לכת אחרים ולשגר את המסרים עוד בטרם יתגלו אותן ציוויליזציות זרות, תוך דגש על מחקר של שלושת המרכיבים האחרונים בנוסחת דרייק:
* <math>f_{i}</math>: הסיכוי שבכוכב לכת עם חיים, יופיעו בשלב כלשהו חיים אינטליגנטיים, שיפתחו ציוויליזציה. 
* <math>f_{c}</math>: אותו חלק של ציוויליזציות שיפתחו טכנולוגיות שפולטות אותות ניתנים לגילוי לחלל. 
* <math>L</math>: משך הזמן הממוצע שציוויליזציה כזו תמשיך לפלוט לחלל אותות ניתנים לגילוי.

מדענים הטיחו ביקורת כלפי מיזם זה בטענה שחיים חוצניים שיקבלו את המסר יהיו בהכרח יותר מתקדמות טכנולוגית ועלולות לנסות ולכבוש את כדור הארץ, אולם נשיא METI, דאגלאס וקוץ', הדף את הביקורת בטענה שלדעתו יצורים תבונתיים ממתינים למסר מאיתנו על מנת לחלוק את הידע ולהתחיל לדבר איתנו.

==קישורים חיצוניים==
* [http://www.meti.org/ אתר המיזם]

==הערות שוליים==

קטגוריה:חיים מחוץ לכדור הארץ
קטגוריה:אסטרוביולוגיה
קטגוריה:רדיו אסטרונומיה
דיוויזיית הפאנצרגרנדיר אס אס ה-16

דיוויזיית פאנצרגרנדיר אס אס ה-16 "ריכספיהרר אס אס" (בגרמנית: 16. SS-Panzergrenadier-Division "Reichsführer SS") הייתה דיוויזיית פאנצרגרנדיר של הוואפן אס אס אשר לחמה וביצעה פשעי מלחמה בחזית האיטלקית במהלך במלחמת העולם השנייה.

==היסטוריה==
הדיוויזיה הוקמה ב-23 בספטמבר 1943 בליבורנו, איטליה, על ידי הרחבת בריגדת אס אס "ריכספיהרר" לדיוויזיה. כמפקדה הראשון של הדיוויזיה מונה מקס זימון. הדיוויזיה לחמה כנגד פלישת בעלות הברית לאיטליה. באפריל 1944 הועברה הדיוויזיה להונגריה, ולחמה בקרב דברצן. ביוני הוחזרה לאיטליה, ונכללה במסגרת פלגת הארמייה פון צנגן. באוגוסט נכללה הדיוויזיה כחלק מקורפוס הפאנצר ה-14 אשר היה חלק מהארמייה ה-14. באוקטובר הוצבה הדיוויזיה בבולוניה ולחמה שם כנגד ארגוני הפרטיזנים האיטלקים אשר איימו על העורף הגרמני. במסגרת זו ביצעה הדיוויזיה פשעי מלחמה רבים.

בינואר 1945 היא הועברה שוב להונגריה, ובמרץ השתתפה במתקפת אגם בלטון. באפריל היא נכללה במסגרת קורפוס הפרשים ה-1 אשר היה חלק מארמיית הפאנצר השנייה. הדיוויזיה נסוגה לאחר מכן לאוסטריה, ועם סיום המלחמה נכנעה בגראץ לכוחות בעלות הברית.
<br />
אנדרטה לקורבנות הדיוויזיה במזרבוטו איטליה

== פשעי מלחמה ==
במהלך המלחמה באיטליה ביצעה הדיוויזיה פשעי מלחמה רבים בעיקר כנגד אוכלוסייה אזרחית איטלקית, בין פשעי המלחמה נמנים טבח סנטה אנה די סטצמה שבו נרצחו 560 נשים, גברים וילדים וב-12 באוגוסט 1944 וב-29 בספטמבר ביצעה את טבח מרזבוטו, במהלך טבח זה רצחו אנשי הדיוויזיה לפחות 45 פעוטות מתחת לגיל שנתיים, 110 ילדים מתחת לגיל 10, 140 קשישים מעל גיל 60 וחמש מאות בני אדם נוספים, בדיווחו למפקדיו העדיף מפקד הדיוויזיה לדווח כי הוציא להורג 770 "בנדיטים".

בנוסף על כך הייתה אחראית להרס שיטתי של כנסיות, בתי ספר ומנזרים.

==מפקדים==
* גרופנפיהרר מקס זימון (3 באוקטובר 1943 - 24 באוקטובר 1944)
* אוברפיהרר אוטו באום (24 באוקטובר 1944 - 9 במאי 1945)

==קישורים חיצוניים==

* [http://www.lexikon-der-wehrmacht.de/Gliederungen/PanzergrenadierdivisonenSS/16SSPGD.htm דיוויזיית פאנצרגרנדיר אס אס ה-16] באתר lexikon-der-wehrmacht 

==הערות שוליים==

16
עונת 1967/1968 בלה ליגה

עונת 1967/1968 הייתה העונה ה-37 של לה ליגה שהיא הליגה הספרדית הבכירה בכדורגל. העונה החלה ב-9 בספטמבר 1967 והסתיימה ב-28 באפריל 1968. 

הליגה כללה 16 קבוצות. קבוצות שזכו במקום 15-16 יעברו בסוף העונה לליגת משנה במקום שתי קבוצות מליגת משנה שזכו בה במקום ראשון ב-2 הבתים שלה. קבוצות שזכו במקום 13-14 השתתפו במשחקי המבחן מול קבוצות שזכו במקום השני בבתים של ליגת משנה.

מליגת המשנה עלו מאלגה, ריאל בטיס וריאל סוסיאדד.

ריאל מדריד זכתה בתואר וזאת בפעם ה-13 בתולדות המועדון והפעם השנייה ברציפות.

ריאל בטיס וסביליה ירדו לליגת משנה בסוף העונה. קורדובה וריאל בטיס שיחקו משחקי המבחן. הם ניצחו משחקי המבחן ונותרו בליגה הבכירה.

==כדורגלנים מצטיינים==
"פרס פיצ'צ'י" למלך השערים של העונה הוענק לפידל אוריארטה מאתלטיק בילבאו. בהתאם לנתונים הרשמיים של ה-LFP הוא כבש 22 שערים ב-24 משחקים.

"פרס זאמורה" לשוער הטוב ביותר הוענק לאנדרס חונקוארה מריאל מדריד שספג 19 שערים ב-22 משחקים.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
!הערות
|-align="center" bgcolor="D0F0C0"
|1|| ריאל מדריד (אלופה)||30||16||10||4||55||26|| 29||42||העפלה לגביע האלופות
|- bgcolor=#FFF5C4
|2|| ברצלונה||30||15||9||6||48||29|| 19||39||זכייה בגביע חנרליסימו, העפלה לגביע אירופה למחזיקות גביע.
|-align="center"
|3|| לאס פאלמס||30||17||4||9||56||41|| 15||38||
|-align="center" bgcolor="#EFEFEF"
|4|| ולנסיה||30||13||8||9||52||38|| 14||34|| העפלה לגביע ערי הירידים
|-align="center"
|5|| ריאל סרגוסה||30||13||7||10||43||34|| 9||33|| העפלה לגביע ערי הירידים
|-align="center" bgcolor="#EFEFEF"
|6|| אתלטיקו מדריד||30||12||9||9||38||32|| 6||33|| העפלה לגביע ערי הירידים
|-align="center"
|7|| אתלטיק בילבאו||30||11||10||9||51||28|| 23||32|| העפלה לגביע ערי הירידים
|-align="center" bgcolor="#EFEFEF"
|8|| פונטוודרה||30||12||7||11||36||41|| 5-||31||
|-align="center"
|9|| אספניול||30||12||5||13||48||44|| 4||29||
|-align="center" bgcolor="#EFEFEF"
|10|| מאלגה||30||9||9||12||29||37|| 8-||27||
|-align="center"
|11|| אלצ'ה||30||11||5||14||30||39|| 9-||27||
|-align="center" bgcolor="#EFEFEF"
|12|| סבאדל||30||10||6||14||34||51||17-||26||
|-align="center" bgcolor="#FFDDDD"
|13|| קורדובה||30||11||3||16||35||57|| 22-||25|| משחקי המבחן
|-align="center" bgcolor="#FFDDDD"
|14|| ריאל סוסיאדד||30||9||6||15||38||43|| 5-||24|| משחקי המבחן
|-align="center" bgcolor="#FFCCCC"
|15|| ריאל בטיס||30||8||4||18||30||58||28-||20|| ירדה ליגה
|-align="center" bgcolor="#FFCCCC"
|16|| סביליה||30||6||8||16||31||56|| 25-||20|| ירדה ליגה
|}

== סטטיסטיקה ==
=== מלכי השערים ===
{| class="wikitable"
|+
!#
!שחקן
!קבוצה
!שערים
|-
|1
| פידל אוריארטה
|אתלטיק בילבאו
|22
|-
|2
| לואיס ארגונס
|אתלטיקו מדריד
|16
|-
|3
| ז'וליאן רולדאן
|פונטוודרה
|13
|-
|rowspan="5" |4
| חוסה חואן גוטיירס
|לאס פאלמס
|rowspan="5"|12
|-
| חוסה אנטוניו סאלדואה 
|ברצלונה
|-
| פרננדו אנסולה
|ולנסיה
|-
| חוסטו גילברטו
|לאס פאלמס
|-
| אנטוניו אריאטה
|אתלטיק בילבאו
|}

==קישורים חיצוניים==
* [http://www.rsssf.com/tabless/spanhist5969.html#6768 נתונים מפורטים מאתר rsssf]
* [http://www.bdfutbol.com/en/t/t1967-68.html נתונים מפורטים מאתר bdfutbol]

קטגוריה:עונות בלה ליגה
קטגוריה:תחרויות כדורגל ב-1968
קטגוריה:תחרויות כדורגל ב-1967
מאריס פיין

מאריס פיין (באנגלית: Marise Payne; נולדה ב-29 ביולי 1964) היא פוליטיקאית אוסטרלית חברת המפלגה הליברלית המכהנת כנציגת ניו סאות' ויילס בסנאט האוסטרלי. כיהנה כשרת החוץ בשנים 2018–2022 וכשרת ההגנה בשנים 2015–2018.

==ביוגרפיה==
פיין נולדה בסידני, היא בעלת תואר ראשון מאוניברסיטת ניו סאות' ויילס. ב-1982 הצטרפה למפלגה הליברלית. בשנים 1989–1991 כיהנה כנשיאת צעירי המפלגה והייתה האישה הראשונה לכהן בתפקיד זה. בשנים 1987–1995 שימשה יועצת פוליטית לבכירי המפלגה ולאחר מכן עסקה בייעוץ עסקי.

ב-1997 נבחרה על ידי הפרלמנט של ניו סאות' ויילס לכהן כחברה בסנאט של אוסטרליה כממלאת מקומו של חבר הפרלמנט הפורש בוב וודס. היא נבחרה לתקופות כהונה מלאות ב-2001, 2007, ב-2013 וב-2016. בתקופת היותה של המפלגה הליברלית באופוזיציה כיהנה בממשלת הצללים כשרה לפיתוח ותעסוקת ילידי אוסטרליה (אבוריג'ינים), כשרה לענייני מועצת ממשלות מדינות אוסטרליה, וכשרת השיכון. היא כיהנה כחברה בוועדה המשותפת של בתי הפרלמנט לענייני חוץ, הגנה ומסחר וכראש תת-הוועדה לזכויות האדם.

בספטמבר 2013 מונתה לשרה לשירותי אנוש בממשלתו של ראש הממשלה החדש טוני אבוט. בספטמבר 2015, לאחר היבחרו של מלקולם טרנבול לראשות הממשלה, מונתה פיין לשרת ההגנה בממשלתו. בכך הייתה לאישה הראשונה המכהנת בתפקיד.

בתקופת כהונתה חתמה ממשלת אוסטרליה על חוזה בסך 50 מיליארד דולר אוסטרלי עם חברת DCNS הצרפתית לבניית צי של 12 צוללות חדשות, שייבנו ברובן בעיר אדלייד.

באוגוסט 2018 מונתה לשרת החוץ בממשלתו של ראש הממשלה החדש סקוט מוריסון.

==קישורים חיצוניים==

* 

* [https://www.marisepayne.com/biography אתר האינטרנט של מאריס פיין]
* [https://www.minister.defence.gov.au/minister/marise-payne מאריס פיין] באתר משרד ההגנה של אוסטרליה
* [http://www.aph.gov.au/Senators_and_Members/Parliamentarian?MPID=M56 מאריס פיין] באתר הפרלמנט האוסטרלי

==הערות שוליים==

קטגוריה:שרי ממשלת אוסטרליה
קטגוריה:שרות הגנה
קטגוריה:שרי החוץ של אוסטרליה
קטגוריה:פוליטיקאיות אוסטרליות
קטגוריה:שרות חוץ
קטגוריה:בוגרי אוניברסיטת ניו סאות' ויילס
קטגוריה:אוסטרליות שנולדו ב-1964
קטגוריה:אוסטרלים שנולדו ב-1964
פאוול ג'נולוס

פאוול ג'נולוס (באנגלית: Powell Alexander Janulus; יליד 1939) הוא פוליגלוט קנדי מקולומביה הבריטית. הוא נרשם ב"ספר השיאים של גינס" בשנת 1985 בגין בקיאותו ב-42 שפות. הוא נבחן בכל שפה שלמד במשך שעתיים בהן ניהל שיחה עם דובר השפה ברמת שפת אם.

==ביוגרפיה==
פאוול ג'נולוס נולד בוונקובר, קולומביה הבריטית, קנדה. הוא נחשף לשפות סלאביות רבות בתור ילד. אימו הפולנייה דיברה שש שפות שונות, ואביו הליטאי שלט לפחות בארבע שפות. עד גיל 18 שלט ב-13 שפות שונות ברמת שפת אם. באוניברסיטת בריטיש קולומביה ניסה ללמוד מנדרינית. בריאיון שנערך עמו הוא ביקר בצורה חריפה את שיטת הלימוד האקדמית. הוא הסתקרן מהאופן שבו בני אדם לומדים שפות חדשות ובמיוחד מהאופן שבו ילדים לומדים שפה בקלות. הוא אף ניסה ללמוד מנדרינית תקנית בכך שניהל שיחות רבות ככל האפשר עם דוברי השפה מלידה.

בשנות העשרים המוקדמות שלו הוא החל לפתח שיטות משלו לרכישת שליטה בשפה. בשנות השלושים שלו החל לעבוד בתור מתרגם מקצועי בבית משפט, וקיבל תשלום בעבור כל שפה שיכול היה לתרגם. הוא עמל במרץ כדי ללמוד בין שתיים לשלוש שפות בכל שנה, שכן הדבר הגביר את השתכרותו. בית המשפט המחוזי בקולומביה הבריטית התיר לו לעבוד בתור מתרגם משפטי ב-28 שפות שונות. בהמשך, כך סיפר, התעניין בשפות שקיים ביניהן דמיון או קשר משפחתי כגון ספרדית ופורטוגזית. בשנות הארבעים שלו החל ללמוד שפות בעלות מספר נמוך יותר של דוברים, כגון טיבטית, רומאני, אינואיטית וסוואהילי. לאחר מכן פתח בוונקובר בית ספר משלו ללימוד שפות.

==שיא גינס בידיעת שפות==
בשנת 1985 פאוול נכנס לספר השיאים של גינס בשל בקיאותו ב-42 שפות ברמת שפת אם. על מנת להירשם בספר השיאים, היה עליו לשוחח במשך שעתיים ב-42 שפות שלמד עם דובר כל שפה מלידה. מבחן בקיאותו בשפות התפרש על פני חודש שלם. לטענתו של פאוול הוא יודע 64 שפות ברמת שפת אם, ובסך הכל למד 80 שפות ברמה כלשהי. הוא הופיע בתוכנית "טונייט שואו" עם ג'וני קרסון, בה הוזמנו לאולפן דוברי 48 שפות שונות איתם ניהל שיחות קצרות.

לפי "ספר השיאים של גינס", פאוול שלט ב-42 השפות הבאות: צרפתית, ספרדית, פורטוגזית, איטלקית, רומנית, גרמנית, הולנדית, פריזית, נורווגית, דנית, שוודית, איסלנדית, רוסית, אוקראינית, פולנית, צ'כית, סרבית, סלובקית, סלובנית, קשובית, סורבית עילית, סורבית תחתית, בלארוסית, מקדונית, בולגרית, הינדי, פנג'אבי, אורדו, ארמנית, סינהלית, טיבטית, יפנית, מנדרינית, קנטונזית תקנית, קרואטית, יוונית, טורקית, כורדית, פינית, קוריאנית ופרסית. רשימה זו אינה כוללת את השפה האנגלית, שהייתה שפת האם הראשונה שלו, או את יתר השפות שרכש בחייו.

==מידע נוסף==
דווח שפאוול מת בשנת 2006, אך דיווח זה היה דיווח שקרי. בראיון שנערך עמו לאחר מכן הוא סיפר שהוא לקה בשבץ והופיע פחות בקהל. נאמר שהוא איבד את יכולתו לדבר באנגלית בעקבות נזק מוחי, אך הוא אמר שחזר לדבר בשפה בעקבות שיחה בהולנדית ששוחח עם אחות בבית חולים. באוגוסט 2013 עבר מבחן ידע נוסף ובו הציג שליטה בעשרים שפות שונות.

קטגוריה:שיאני גינס
קטגוריה:קנדים שנולדו ב-1939
הקבינט של ארצות הברית בממשל ברק אובמה

הנשיא ברק אובמה, 26 ביולי 2012]]
הקבינט של ארצות הברית בממשל ברק אובמה כיהן במשך שתי תקופות כהונה נשיאותיות, ממועד השבעת הנשיא אובמה ב-20 בינואר 2009 ועד תום כהונתו השנייה של אובמה, ב-20 בינואר 2017.

==הרכב הקבינט==
הנשיא אובמה צירף לקבינט שלושה בעלי תפקידים שלא כיהנו בו בימי ממשלו של הנשיא הקודם בוש (2001-2009):
*שגרירת ארצות הברית באומות המאוחדות
*יושב ראש מועצת היועצים הכלכליים
*מנהלת הרשות לעסקים קטנים (מינואר 2012).

הנשיא אובמה הוציא מן הקבינט את מנהל התוכנית הלאומית לפיקוח על סמים, נושא משרה שנכלל בקבינט בימי הנשיא בוש.

בסך הכל כלל הקבינט 23 בעלי תפקידים (22 עד 2012) וכיהנו בו 32 גברים ו-16 נשים (לא כולל ממלאי מקום). שניים מהם כיהנו בו במשך כל תקופת נשיאותו של אובמה - סגן הנשיא ג'ו ביידן ומזכיר מחלקת החקלאות טום וילסאק.

==חברי הקבינט==
===מזכירי מחלקות הממשל===
*מזכיר המדינה: הילרי קלינטון (2009-2013), ג'ון קרי (2013-2017)
*מזכיר האוצר: טימותי גייטנר (2009-2013), ג'ק לו (2013-2017)
*מזכיר ההגנה: רוברט גייטס (2009-2011), לאון פאנטה (2011-2013), צ'אק הייגל (2013-2015), אשטון קרטר (2015-2017).
*התובע הכללי: אריק הולדר (2009-2015), לורטה לינץ' (2015-2017)
*מזכיר הפנים: קן סלזאר (2009-2013), סאלי ג'וול (2013-2017)
*מזכיר החקלאות: טום וילסאק (2009-2017)
*מזכיר המסחר: גארי לוק (2009-2011), ג'ון ברייסון (2011-2012), רבקה בלאנק (ממלאת מקום) (2012-2013), קמרון קרי (ממלא מקום) (2013), פני פריצקר (2013-2017)
*מזכיר העבודה: הילדה סוליס (2009-2013), תומאס פרז (2013-2017)
*מזכירת הבריאות ושירותי האנוש: קתלין סבליוס (2009-2014), סילביה מתיוס ברוול (2014-2017)
*מזכיר השיכון והפיתוח העירוני: שון דונובן (2009-2014), חוליאן קסטרו (2014-2017)
*מזכיר התחבורה: ריי להוד (2009-2013), אנתוני פוקס (2013-2017)
*מזכיר האנרגיה: סטיבן צ'ו (2009-2013), ארנסט מוניז (2013-2017)
*מזכיר החינוך: ארני דאנקן (2009-2016), ג'ון קינג (2016-2017)
*המזכיר לענייני חיילים משוחררים: אריק שינסקי (2009-2014), רוברט מקדונלד (2014-2017)
*מזכיר ביטחון המולדת: ג'נט נפוליטנו (2009-2013), ג'יי ג'ונסון (2013-2017)

===בעלי תפקידים ברמת הקבינט===
*סגן הנשיא: ג'ו ביידן (2009-2017)
*ראש סגל הבית הלבן: רם עמנואל (2009-2010), ויליאם דיילי (2011-2012), ג'ק לו (2012-2013), דניס מקדאנה (2013-2017).
*מנהל משרד הניהול והתקציב: פיטר אורסג (2009-2010), ג'ק לו (2010-2012), סילביה מתיוס ברוול (2013-2014), שון דונובן (2014-2017)
*מנהלת הסוכנות להגנת הסביבה: ליסה ג'קסון (2009-2013), ג'ינה מקארתי (2013-2017)
*נציב הסחר של ארצות הברית: רון קירק (2009-2013), מייקל פרומן (2013-2017)
*השגרירה באו"ם: סוזן רייס (2009-2013), סמנתה פאוור (2013-2017)
*יושב ראש מועצת היועצים הכלכליים: כריסטינה רומר (2009-2010), אוסטן גולסבי (2010-2011), אלן קרוגר (2011-2013), ג'ייסון פורמן (2013-2017)
*מנהלת הסוכנות לעסקים קטנים: קארן מילס (2012-2013), ג'ין היוליט (ממלאת מקום) (2013-2014), מריאן מרקוביץ (ממלאת מקום) (2014), מריה קונטררס-סוויט (2014-2017)

==הערות שוליים==

*
קטגוריה:ערכים שבהם תבנית אתר רשמי אינה מתאימה להוספה אוטומטית
אובמה
מינימונדוס

מינימונדוס (Minmundus) הוא פארק מיניאטורות מפורסם הממוקם בעיר קלגנפורט, בירת מדינת קרינתיה שבאוסטריה. מוצגים בו כ-150 מודלים של מבנים מרחבי העולם, אשר ניבנו בקנה מידה של 1:25.

הפארק נפתח בשנת 1958. הוא משתרע כיום על פני שטח של 26 אלף מטר רבוע. הפארק ידוע בזכות הדיוק של המיניאטורות שבו ביחס למבנים המקוריים. מאז פתיחתו ביקרו בו למעלה מ-15 מיליון מבקרים. ההכנסות מהפעלת הפארק מועברות לארגון הסיוע Rettet das Kind (הצל ילד), שהוא בעליו של הפארק.

==מודלים המוצגים בפארק==
מודל [[מצודת לונדון]]
מודל ה[[קאזה מילה בברצלונה]]

==קישורים חיצוניים==

* 

קטגוריה:פארקי מיניאטורות
קטגוריה:קרינתיה
קטגוריה:אוסטריה: תיירות
קטגוריה:קלגנפורט
נר לי

"נר לי" הוא שיר לחג החנוכה מאת לוין קיפניס, המוכר בלחנו של דניאל סמבורסקי. לשיר קיים לחן נוסף ומוכר פחות של יצחק אדל. השיר מספר על נר החנוכה שידליק הדובר.

== חיבור השיר ==
את השיר כתב קיפניס בשנת 1935 (תרצ"ה). הוא פרסם אותו לראשונה בכרך הרביעי של "גליונות: סיפורים ושירים לילדי הגן" שיצא בהוצאת מרכז התאחדות הגננות בארץ ישראל. השיר חובר עבור תיאטרון הילדים משום שבאותו הזמן היה מחסור בשירי חנוכה בעברית.

== הלחן ==
בתחילה פנה לוין קיפניס ליצחק אדל וביקש ממנו לחבר לחן לשיר. ואולם קיפניס חשב שהלחן שחיבר בעל אופי מזרח-אירופי מדי, ועל כן פנה לדניאל סמבורסקי. הלחן שהציע סמבורסקי היה דווקא בעל אופי מערב-אירופי מדי לדעת קיפניס, והוא הוסיף ופנה למלחין שלישי במספר, בנימין עומר. בפועל הלחן נפוץ כיום לשיר הוא לחנו של סמבורסקי, ומנגינתו של עומר לא התקבלה.

== קישורים חיצוניים ==

* 
* 
* 

== הערות שוליים ==

קטגוריה:שירי שנות ה-1930
קטגוריה:שירי חנוכה
קטגוריה:שירי לוין קיפניס
קטגוריה:שירים בעברית
קטגוריה:שירים שהולחנו על ידי דניאל סמבורסקי